Quidam Miles, nomine Stephanus, in gravi infirmitate decidens, adivit Monasterium, quod in honore Principis Apostolorum est consecratum, quod dicitur Besua, ibique ob remedium animæ suæ tradidit ad ipsum locum unum mansum, qui est in villa quæ Curtis dicitur, et IV jornales de terra in campum, qui appellatur Festilliacus, cum servo nomine Gaudio, et est de ambabus partibus terra Gislerii. Cujus cooperatores sunt filii sui, Wido, Walterius, Hugo, et uxor sua, nomine Fera, in cujus dotalitio erat ipsa terra, quam reddidit ei. Et ut hæc donatio ejus nota fiat posteris, hanc Kartulam fieri jussit, et super altare sancti Petri posuit, testibusque roborandam tradidit. Ego Stephanus subscripsi. Sig. Widonis filii mei. Signum Walterii filii mei. Sig. Hugonis filii mei. Sig. Aymonis. Sig. Widonis. Sig. Milonis.